《郢州堂唱和》
宋代·李褒

不离雉堞似山家，消得诗翁著意夸。
水界葱芊成畎浍，天将平远入烟霞。
沙禽暂落分明见，村径相通取次斜。
且莫向南舒望眼，尘埃闤闠事如麻。

作者简介：李褒，原籍开封（今属河南）。由襄阳府判官致仕，居郢中，创草堂与黄薰等游，日以诗酒自娱。约为宁宗开禧以后人。事见清同治《钟祥县志》卷一七。